[pic] | EVROPSKA KOMISIJA |

Bruselj, 26.11.2010

COM(2010) 750 konč.

PREDLOG SPLOŠNEGA PRORAČUNA ZA LETO 2011

IZKAZ PRIHODKOV IN ODHODKOV PO ODDELKIH

PREDLOG SPLOŠNEGA PRORAČUNA ZA LETO 2011

IZKAZ PRIHODKOV IN ODHODKOV PO ODDELKIH

Ob upoštevanju:

- Pogodbe o delovanju Evropske unije in zlasti člena 314 PDEU v povezavi s Pogodbo o ustanovitvi Evropske skupnosti za atomsko energijo in zlasti člena 106a Pogodbe Euratom,

- Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti[1], in zlasti člena 37 Uredbe,

- prvotnega predloga splošnega proračuna Evropske unije za proračunsko leto 2011, ki ga je Komisija predložila 15. junija 2010[2],

- osnutka pisnega predloga spremembe št. 1/2011[3],

- osnutka pisnega predloga spremembe št. 2/2011[4],

- osnutka pisnega predloga spremembe št. 3/2011[5],

- stališča Sveta o prvotnem predlogu splošnega proračuna Evropske unije za proračunsko leto 2011, ki ga je Svet sprejel 12. avgusta 2010,

- sprememb Evropskega parlamenta k stališču Sveta o prvotnem predlogu splošnega proračuna Evropske unije za proračunsko leto 2011, ki jih je Evropski parlament sprejel 20. oktobra 2010

Evropska komisija proračunskemu organu predloži predlog splošnega proračuna za leto 2011.

KAZALO

1. Uvod 4

2. Predlog proračuna za leto 2011 znotraj večletnega finančnega okvira 4

2.1 Zgornje meje večletnega finančnega okvira za proračun za leto 2011 4

2.2 Pregled novega predloga proračuna za leto 2011 5

3. Ključni elementi novega predloga proračuna 7

3.1. Splošni pristop k odobritvam plačil 7

3.2 Razdelki odhodkov v finančnem okviru 8

3.2.1 Podrazdelek 1a – Konkurenčnost za rast in zaposlovanje 8

3.2.2 Razdelek 1b – Kohezija za rast in zaposlovanje 9

3.2.3 Razdelek 2 – Ohranjanje in upravljanje naravnih virov 10

3.2.4 Podrazdelek 3a – Svoboda, varnost in pravica 10

3.2.5 Razdelek 3b – Državljanstvo 11

3.2.6 Razdelek 4 – EU kot globalni akter 11

3.2.7 Razdelek 5 – Uprava 12

3.3. Horizontalna vprašanja 13

3.3.1 Decentralizirane agencije 13

3.3.2 Izvajalske agencije 13

3.3.3 Pilotni projekti in pripravljalni ukrepi 13

3.3.4 Proračunske opombe 14

3.3.5 Nove proračunske vrstice 14

3.3.6 Rezerve 14

4. Sklepne opombe 14

5. Predlog proračuna za leto 2011 po razdelkih finančnega okvira 15

5.1 Predlog proračuna za leto 2011 po razdelkih finančnega okvira (agregat) 15

5.2 Predlog proračuna za leto 2011 po razdelkih finančnega okvira (podrobno) 18

SPREMEMBE IZKAZA PRIHODKOV IN ODHODKOV PO ODDELKIH

Spremembe izkaza prihodkov in odhodkov po oddelkih so na voljo na portalu EUR-Lex ( http://eur-lex.europa.eu/budget/www/index-en.htm ). Temu dokumentu je za ponazoritev priložena angleška različica sprememb izkaza po oddelkih.

1. Uvod

Komisija je predlog proračuna za leto 2011 v vseh uradnih jezikih predložila 15. junija 2010[6]. Predlog proračuna za leto 2011 je prvi, o katerem se pogaja v skladu z novo ureditvijo, kot jo določa Lizbonska pogodba. Svet je obravnavo predloga proračuna zaključil 12. avgusta, Evropski parlament pa je o svoji obravnavi glasoval 20. oktobra. Ker je Evropski parlament sprejel spremembe predloga proračuna, ki jih Svet ni mogel sprejeti, je bil v skladu s členom 314(4)(c) Pogodbe o delovanju Evropske unije (PDEU) sklican sestanek spravnega odbora.

Spravni odbor se je sestajal 21 dni, med 26. oktobrom in 15. novembrom, ter se zelo približal soglasju o elementih predloga proračuna za leto 2011. Vendar pa na koncu v obdobju, ki je bilo na voljo, ni bilo mogoče uskladiti stališč Evropskega parlamenta in Sveta, zato v skladu s členom 314(8) PDEU „ Komisija predloži nov predlog proračuna “.

2. Predlog proračuna za leto 2011 znotraj večletnega finančnega okvira

2.1 Zgornje meje večletnega finančnega okvira za proračun za leto 2011

V večletnem finančnem okviru so zgornje meje odobritev za prevzem obveznosti za razdelke odhodkov za leto 2011 naslednje:

Razdelek | V milijonih EUR, v tekočih cenah |

1. Trajnostna rast 1a Konkurenčnost za rast in zaposlovanje 1b Kohezija za rast in zaposlovanje | 63 974 12 987 50 987 |

2. Ohranjanje in upravljanje naravnih virov od tega: odhodki, povezani s trgom, in neposredna plačila | 60 338 47 617 |

3. Državljanstvo, svoboda, varnost in pravica 3a Svoboda, varnost in pravica 3b Državljanstvo | 1 889 1 206 683 |

4. EU kot globalni akter | 8 430 |

5. Uprava | 8 334 |

SKUPAJ | 142 965 |

V večletnem finančnem okviru predstavlja skupna zgornja meja odobritev za prevzem obveznosti (142 965 milijonov EUR) 1,14 % bruto nacionalnega dohodka (BND) EU. Zgornja meja odobritev plačil znaša 134 280 milijonov EUR, kar je 1,07 % BND.

2.2 Pregled novega predloga proračuna za leto 2011

v milijonih EUR

Proračun 2010(1) | Novi predlog proračuna za leto 2011 | Razlika |

Razlika do zgornje meje (2) | –27,2 |

– Konkurenčnost za rast in zaposlovanje | 14 862,9 | 11 343,3 | 13 520,6 | 11 645,8 | –9,0 % | 2,7 % |

Razen energetskih projektov za podporo oživitvi gospodarstva | 12 882,9 | 10 315,8 | 13 520,6 | 11 620,6 | 5,0 % | 3,0 % |

Razlika do zgornje meje (2) | –33,6 |

– Kohezija za rast in zaposlovanje | 49 386,6 | 36 370,9 | 50 980,6 | 41 682,5 | 3,2 % | 14,6 % |

Razlika do zgornje meje | 6,4 |

2. Ohranjanje in upravljanje naravnih virov | 59 498,8 | 58 135,6 | 58 659,2 | 56 409,3 | –1,4 % | -3,0 % |

Razlika do zgornje meje | 1 678,8 |

3. Državljanstvo, svoboda, varnost in pravica | 1 687 ,5 | 1 411,0 | 1 821,9 | 1 460 ,2 | 8,0 % | 3,5 % |

Razlika do zgornje meje | 67,1 |

– Svoboda, varnost in pravica | 1 006,5 | 738,6 | 1 139,0 | 814,3 | 13,2 % | 10,2 % |

Razlika do zgornje meje | 67,0 |

– Državljanstvo | 681,0 | 672,4 | 682,9 | 646,0 | 0,3 % | -3,9 % |

Razlika do zgornje meje | 0,1 |

4. EU kot globalni akter | 8 141,0 | 7 787,7 | 8 754,3 | 7 249,0 | 7,5 % | -6,9 % |

Razlika do zgornje meje (3) | –70,4 |

5. Uprava | 7 908,0 | 7 907,5 | 8 081,7 | 8 080,4 | 2,2 % | 2,2 % |

Razlika do zgornje meje (4) | 334,3 |

Skupaj | 141 484,8 | 122 955,9 | 141 818,3 | 126 527,1 | 0,2 % | 2,9 % |

Brez energetskih projektov za podporo oživitvi gospodarstva | 139 504,8 | 121 928,4 | 141 818,3 | 125 502,1 | 1,7 % | 2,9 % |

Razlika do zgornje meje (5), (6) | 1 982,6 | 7 934,9 |

Odobritve kot % BND | 1,17 % | 1,02 % | 1,13 % | 1,01 % |

(1) Proračun za leto 2010 vključuje spremembe proračuna 1 do 7. (2) Pri razliki do zgornje meje v podrazdelku 1a se ne upoštevajo odobritve, povezane z Evropskim skladom za prilagoditev globalizaciji (500 milijonov EUR). (3) Pri razliki do zgornje meje v razdelku 4 se ne upoštevajo odobritve, povezane z rezervo za nujno pomoč (253,9 milijona EUR). (4) Za izračun razlike do zgornje meje v razdelku 5 se upošteva opomba (1) k finančnemu okviru za obdobje 2007–2013, in sicer za znesek 82 milijonov EUR pri prispevkih osebja za pokojninsko shemo. (5) Pri skupni razliki do zgornje meje za obveznosti se ne upoštevajo odobritve, povezane z Evropskim skladom za prilagoditev globalizaciji (500 milijonov EUR), rezervo za nujno pomoč (253,9 milijona EUR) in prispevki osebja za pokojninsko shemo (82 milijonov EUR). (6) Pri skupni razliki do zgornje meje za plačila se ne upoštevajo odobritve, povezane z rezervo za nujno pomoč (100 milijonov EUR) in prispevki osebja za pokojninsko shemo (82 milijonov EUR). |

Komisija predstavlja ta novi predlog proračuna za leto 2011 v skladu s stališči, ki sta jih Svet in Evropski parlament zavzela med spravnim postopkom.

Skupni odhodki za odobritve za prevzem obveznosti iz predloga proračuna za leto 2011 znašajo 141 818,3 milijona EUR, kar je 1,13 % BND ali 332,0 milijona EUR več kot leta 2010. Do zgornje meje tako ostane skupna razlika v višini 1 984,1 milijona EUR.

Odobritve plačil so določene na ravni, ki jo je Svet odobril avgusta, t. j. 126 527,1 milijona EUR, kar ustreza 1,01 % BND. To pomeni povečanje za 3 571,2 milijona EUR v primerjavi z odobritvami plačil v proračunu za leto 2010, do zgornje meje pa ostane razlika v višini 7 934,9 milijona EUR. Parlament je navedel, da razume stališče Sveta glede na proračunske omejitve, s katerimi se države članice trenutno soočajo. Komisija ponavlja svoje trdno prepričanje, da se je s to ravnjo plačil mogoče strinjati le, če jo spremlja zaveza proračunskega organa, da bo v primeru zahtev po dodatnih odobritvah plačil takoj sprejel spremembe proračuna ali prerazporeditve, da bi se izognil morebitnim primanjkljajem pri odobritvah plačil.

Za podrazdelek 1a, „konkurenčnost za rast in zaposlovanje“, se predlagajo odobritve za prevzem obveznosti v višini 13 520,6 milijona EUR, kar pomeni zmanjšanje za 9,0 % v primerjavi s proračunom za leto 2010. Ker ti zneski presegajo zgornjo mejo podrazdelka 1a, Komisija hkrati predlaga, da se uporabijo sredstva instrumenta prilagodljivosti v višini 34 milijonov EUR[7]. Odobritve plačil se povečajo za 2,7 % na 11 645,8 milijona EUR. Kot ozadje navideznega zmanjšanja odobritev za prevzem obveznosti za ta podrazdelek je treba upoštevati, da je bila v proračun za leto 2010 vključena druga tranša dodatnih odobritev za financiranje energetskih projektov za podporo oživitvi gospodarstva. Če se ta element ne upošteva, se odobritve za prevzem obveznosti in odobritve plačil povečajo za 5,0 % oziroma 3,0 %.

Za podrazdelek 1b, „kohezija za rast in zaposlovanje“, se odobritve za prevzem obveznosti povečajo za 3,2 % na 50 980,6 milijona EUR, tako da ostane do zgornje meje razlika 6,4 milijona EUR. Odobritve plačil se povečajo za 14,6 % na 41 682,5 milijona EUR. Znatno povečanje ravni plačil kaže na to, da so programi kohezijske politike v programskem obdobju 2007–2013 dosegli normalno delovanje in tako prispevajo k oživitvi gospodarstva v Evropi.

Za razdelek 2, „ ohranjanje in upravljanje naravnih virov“, se predlagajo odobritve za prevzem obveznosti v višini 58 659,2 milijona EUR, kar pomeni zmanjšanje za 1,4 % v primerjavi s proračunom za leto 2010, tako da ostane do zgornje meje razlika 1 680,3 milijona EUR. Odobritve plačil se zmanjšajo za 3,0 % na 56 409,3 milijona EUR. Znesek za odhodke, povezane s trgom, in neposredne pomoči iz tega razdelka znaša 42 891,2 milijona EUR v odobritvah za prevzem obveznosti in 42 786,6 milijona EUR v odobritvah plačil.

Za podrazdelek 3a, „svoboda, varnost in pravica“, se odobritve za prevzem obveznosti povečajo kar za 13,2 % na 1 139,0 milijona EUR, do zgornje meje pa ostane razlika 67,0 milijona EUR. Znatno se povečajo tudi odobritve plačil, in sicer za 10,2 % na 814,3 milijona EUR.

Za podrazdelek 3b, „državljanstvo“, znašajo odobritve za prevzem obveznosti 682,9 milijona EUR, tako da ostane do zgornje meje samo 0,1 milijona EUR. Odobritve plačil za ta razdelek se zmanjšajo za 3,9 % na 646,0 milijona EUR. To zmanjšanje je posledica uporabe sredstev Solidarnostnega sklada v letu 2010 (13,0 milijona EUR), ki so se med letom prištela prvotnemu proračunu.

Odobritve za prevzem obveznosti za razdelek 4, „EU kot globalni akter“ , so se povečale za 7,5 % na 8 754,3 milijona EUR, tako da je presežena zgornja meja razdelka 4. Komisija predlaga, da se hkrati uporabijo sredstva instrumenta prilagodljivosti v višini 71 milijonov EUR[8]. Odobritve plačil se zmanjšajo za 6,9 % na 7 249,0 milijona EUR. Skupni znesek odobritev plačil je v primerjavi z letom 2010 manjši, saj so se neporavnane obveznosti (t. i. „RAL“; reste à liquider) iz mnogih proračunskih vrstic za zaključek prejšnjih programov, ki so v zadnji fazi izvajanja, znatno znižale.

Odobritve za prevzem obveznosti in odobritve plačil za razdelek 5, „uprava“, se povečajo za skupaj 2,2 %, tako da znašajo obveznosti 8 081,7 milijona EUR, plačila pa 8 080,4 milijona EUR. Do zgornje meje tako ostane razlika 334,3 milijona EUR[9].

3. Ključni elementi novega predloga proračuna

Izhodišče za pripravo tega novega predloga proračuna za leto 2011 je prvotni predlog Komisije iz junija, kot ga spreminjajo trije pisni predlogi spremembe (PPS) – PPS 1/2011[10] (Evropska služba za zunanje delovanje), PPS 2/2011[11] (agencije in Evropski mehanizem za finančno stabilizacijo) ter PPS 3/2011[12] (kmetijski odhodki).

Pri zdaj predlaganih spremembah se upoštevajo že zaključene razprave med obema vejama proračunskega organa. Rezultat teh razprav je visoka stopnja konvergence, ti elementi kompromisa pa so ohranjeni tudi v novem predlogu Komisije, da se omogoči hiter dogovor o proračunu za leto 2011.

Brez dogovora o proračunu bi bilo ogroženo izvajanje ključnih politik in programov, državljanom Evrope pa bi to pomenilo negativen signal v času gospodarske negotovosti. Škodilo bi tudi verodostojnosti EU na mednarodni ravni.

Komisija to ves čas upošteva pri usklajevanju stališč obeh vej proračunskega organa v tem novem predlogu proračuna.

Predlagane spremembe so podrobneje pojasnjene v nadaljevanju.

3.1. Splošni pristop k odobritvam plačil

Veliko prilagoditev se nanaša na raven odobritev plačil. V prvotnem predlogu proračuna za leto 2011 je Komisija na podlagi ocene potreb programov po plačilih predlagala povečanje plačil za 5,8 % glede na proračun za leto 2010.

Od takrat so gospodarske težave, a katerimi se sooča Evropa, postale bolj očitne, države članice pa se strinjajo, da so potrebni varčevalni ukrepi. Zato odobritve plačil v tem novem predlogu proračuna znašajo skupaj 126,5 milijarde EUR, kot je predlagal Svet. Med postopkom sprave so se pojavljala mnenja, da bi lahko ta znesek pripomogel k sprejetju skupnega dogovora.

Kljub temu bi Komisija rada poudarila tudi, da proračun EU v nasprotju z nacionalnimi proračuni nikoli ne more imeti primanjkljaja in da je treba spoštovati vse zahtevke držav članic za povračila v zvezi z izvajanjem politik. V tem pogledu je ključnega pomena skupna izjava obeh vej proračunskega organa, da sta po potrebi pripravljeni hitro obravnavati spremembe proračuna ali prerazporeditve.

Za izpolnitev te zahteve je potrebno zmanjšanje odobritev plačil glede na prvotni predlog Komisije za proračun za leto 2011 po naslednji metodologiji:

Ob upoštevanju posledic predlaganih prilagoditev za nediferencirana sredstva in za posebna povečanja plačil, kot je podrobneje opredeljeno v oddelkih 3.2 in 3.3, se skupno zmanjšanje odobritev plačil v primerjavi s predlogom proračuna, ki ga je pripravila Komisija, vključno s pisnimi predlogi spremembe, porazdeli po naslednjih razdelkih:

- ena tretjina na podrazdelek 1b,

- ena tretjina na podrazdelek 2,

- ena tretjina na podrazdelka 1a in 3a ter razdelek 4,

- ni vpliva na podrazdelek 3b.

Zmanjšanja, ki ustrezajo ravnem plačil za vsak razdelek, se sorazmerno porazdelijo po vseh proračunskih vrsticah z diferenciranimi sredstvi, vendar se pri tem upošteva posebne prilagoditve, o katerih je spravni odbor izrazil podobna stališča, kot je opredeljeno v oddelkih 3.2 in 3.3 spodaj. Izključeni so pilotni projekti in pripravljalni ukrepi, decentralizirane agencije, proračunske vrstice razdelka 1b, za katere nobena od vej proračunskega organa na svoji obravnavi prvotnega predloga proračuna ni sprejela sprememb plačil (predvsem konvergenca), programi Life+ ter programi na področju zdravja živali in zdravstvenega varstva rastlin iz razdelka 2 ter rezerva za nujno pomoč iz razdelka 4.

3.2 Razdelki odhodkov v finančnem okviru

Razen agencij (decentraliziranih in izvajalskih) ter predlogov o pilotnih projektih in pripravljalnih ukrepih, ki so podrobno opredeljeni v oddelku 3.3 spodaj, vsebuje novi predlog proračuna naslednje prilagoditve po razdelkih večletnega finančnega okvira.

3.2.1 Podrazdelek 1a – Konkurenčnost za rast in zaposlovanje

Komisija za več ukrepov (glej razpredelnico) predlaga povečanje ravni odobritev za prevzem obveznosti, za večino preostalih pa ohranja enako raven, kot je predlagana v prvotnem predlogu proračuna. Povečanja odražajo prednostne naloge Evropskega parlamenta v zvezi z mladimi, MSP in raziskavami.

Zaradi tega bodo odobritve za prevzem obveznosti prekoračile zgornjo mejo večletnega finančnega okvira, zato Komisija predlaga, da se za podrazdelek 1a uporabijo sredstva instrumenta prilagodljivosti v višini 34 milijonov EUR.

Za ta podrazdelek se uporablja splošna metodologija za odobritve plačil. Kljub temu so povečanja, ki jih je predlagal Evropski parlament na svoji obravnavi kot vzporednico povečanju obveznosti, vključena v novi predlog proračuna. Komisija tudi potrjuje sredstva v višini 50 milijonov EUR v plačilih za Evropski sklad za prilagoditev globalizaciji v okviru skupnega zmanjšanja iz oddelka 3.1.

v milijonih EUR

Proračunska vrstica | Razdelek | Povečanje/zmanjšanje odobritev za prevzem obveznosti |

prvotni predlog proračuna za leto 2011 | novi predlog proračuna za leto 2011 | razlika |

02 02 01 | Okvirni program za konkurenčnost in inovacije – Program za podjetništvo in inovacije | 138,0 | 148,0 | +10,0 |

04 03 02 | Stroški predhodnih posvetovanj s predstavniki sindikatov | 0,45 | 0,5 | +0,05 |

04 03 03 01 | Odnosi med delodajalci in delojemalci ter socialni dialog | 16,4 | 16,5 | +0,1 |

04 03 03 02 | Ukrepi obveščanja in usposabljanja za delavske organizacije | 16,7 | 17,0 | +0,3 |

04 03 03 03 | Obveščanje, posvetovanje in sodelovanje predstavnikov podjetij | 7,3 | 7,5 | +0,2 |

04 03 04 | EURES (Evropske službe za zaposlovanje) | 19,5 | 20,5 | +1,0 |

08 13 01 | Zmogljivosti – Raziskave v korist malih in srednjih podjetij (MSP) | 221,1 | 223,1 | +2,0 |

09 02 01 | Opredelitev in izvajanje politike EU na področju elektronskega komuniciranja | 2,4 | 4,0 | +1,6 |

12 02 02 | Program Solvit in akcijski načrt za pomoč v zvezi z enotnim trgom | p.m. | 1,3 | +1,3 |

15 02 02 | Erasmus Mundus | 94,5 | 96,5 | +2,0 |

15 02 22 | Program vseživljenjskega učenja | 1 009,7 | 1 027,7 | +18,0 |

15 05 77 | Ljudje | 754,4 | 764,4 | +10,0 |

24 02 01 | Operativni programi v boju proti goljufijam | 14,2 | 15,0 | +0,8 |

32 04 06 | Okvirni program za konkurenčnost in inovativnost – Program „Inteligentna energija – Evropa“ | 104,5 | 114,5 | +10,0 |

32 06 01 | Raziskave na področju energetike | 157,7 | 167,7 | +10,0 |

Vmesni seštevek | Povečanje | +67,4 |

Prince – Obveščanje o gospodarski in monetarni uniji, vključno z eurom | 6,5 | 5,5 | –1,0 |

02 04 | Podpora Centru za industrijsko sodelovanje EU-Japonska in članstvu v mednarodnih študijskih skupinah | 2,45 | 2,15 | –0,3 |

12 02 01 | Uresničevanje in razvoj notranjega trga | 8,8 | 8,4 | –0,4 |

26 02 01 | Postopki oglaševanja in oddaje javnih naročil za oddajo pogodb v zvezi z dobavo blaga, izvedbo del ali opravljanjem storitev | 15,2 | 14,4 | –0,8 |

Vmesni seštevek | Zmanjšanje | –2,5 |

Skupaj | +64,9 |

3.2.2 Razdelek 1b – Kohezija za rast in zaposlovanje

Raven odobritev za prevzem obveznosti se glede na prvotni predlog proračuna sicer ne spremeni, doda pa se nov proračunski člen 13 03 31 „Tehnična pomoč in razširjanje informacij o strategiji EU za regijo Baltskega morja in izboljšanje znanja o strategiji makroregij“, za katerega je namenjenih dodatnih 2,5 milijona EUR v obveznostih (brez plačil).

Odobritve plačil se prilagodijo, tako da se upošteva razlika do zgornje meje celotnega predloga proračuna v višini 126,5 milijarde EUR. Za ta razdelek je zlasti pomembno, da se potrdi skupna izjava iz oddelka 3.1 zgoraj, tako da so lahko po potrebi hitro na voljo dodatna plačila.

3.2.3 Razdelek 2 – Ohranjanje in upravljanje naravnih virov

Izhodišče novega predloga je podrobna analiza potreb, ki jo je opravila Komisija v svojem prvotnem predlogu proračuna ter jo pozneje posodobila s pisnim predlogom spremembe št. 3/2011. Novi predlog vključuje nekatere prednostne naloge Evropskega parlamenta, na primer povečanja za Mleko za šole , Life+ , Agencijo Skupnosti za nadzor ribištva in zdravje živali , delno pa vključuje tudi Stališče Sveta o potrditvi obračunov . Te prilagoditve so navedene v spodnji preglednici.

Pri nediferenciranih sredstvih sta ravni plačil in obveznosti enaki. Za druge proračunske vrstice se uporablja splošna metodologija za plačila (glej oddelek 3.1 zgoraj).

v milijonih EUR

Proračunska vrstica | Razdelek | Povečanje/zmanjšanje odobritev za prevzem obveznosti |

prvotni predlog proračuna za leto 2011 | novi predlog proračuna za leto 2011 | razlika |

05 02 12 08 | Mleko za šole | 80,0 | 90,0 | +10,0 |

07 03 07 | LIFE+ (Finančni instrument za okolje (2007–2013)) | 298,3 | 305,0 | +6,7 |

11 07 01 | Podpora za upravljanje ribolovnih virov (zbiranje osnovnih podatkov) | 46,0 | 48,0 | +2,0 |

11 08 05 02 | Agencija Skupnosti za nadzor ribištva (CFCA) – Prispevek k naslovu 3 | 1,501 | 5,501 | +4,0 |

17 04 01 01 | Izkoreninjanje živalskih bolezni in programi monitoringa ter spremljanje fizičnega stanja živali, ki bi lahko pomenilo tveganje za zdravje ljudi, povezano z zunanjim dejavnikom – Novi ukrepi | 260,0 | 270,0 | +10,0 |

Vmesni seštevek | Povečanje | +32,7 |

05 07 01 06 | Potrditev obračunov iz preteklih let v zvezi z odhodki za deljeno upravljanje v okviru Jamstvenega oddelka EKUJS (prejšnji ukrepi) in v okviru EKJS | –72,0 | –272,0 | –200,0 |

Vmesni seštevek | Zmanjšanje | –200,0 |

Skupaj | –167,3 |

Ta predlog proračuna vključuje tudi 540 milijonov EUR namenskih prejemkov za EKJS, ki se prenesejo iz leta 2010 v leto 2011. Ta znesek je večji od zneska 210 milijonov EUR, ki je bil predviden v pisnem predlogu spremembe št. 3/2011 k prvotnemu predlogu proračuna za leto 2011, zaradi manjše uporabe namenskih prejemkov, ustvarjenih v letu 2010, pri izvajanju proračuna za leto 2010. Zaradi teh dodatnih namenskih prejemkov, ki so se prenesli iz leta 2010 v leto 2011, se tako zmanjša potreba po odobritvah za proračunski vrstici 05 02 08 03 ( Operativni skladi za organizacije proizvajalcev ) in 05 03 01 ( Ločene neposredne pomoči ), in sicer za 330 milijonov EUR. Posledica manjših odobritev za te vrstice je povečanje nerazporejene razlike, ki je za leto 2011 na voljo v razdelku 2, za enak znesek.

3.2.4 Podrazdelek 3a – Svoboda, varnost in pravica

Predlog Komisije ostaja v veliki meri nespremenjen, razen naslednjih sprememb:

v milijonih EUR

Proračunska vrstica | Razdelek | Povečanje/zmanjšanje odobritev za prevzem obveznosti |

prvotni predlog proračuna za leto 2011 | novi predlog proračuna za leto 2011 | razlika |

18 04 07 | Boj proti nasilju (Daphne) | 17,7 | 20,0 | +2,35 |

18 05 08 | Preprečevanje, pripravljenost in obvladovanje posledic v zvezi s terorizmom | 23,1 | 24,1 | +1,0 |

18 07 03 | Preprečevanje uporabe drog in obveščanje o drogah | 3,0 | 4,0 | +1,0 |

Vmesni seštevek | Povečanje | +4,35 |

18 01 04 14 | Civilno pravosodje – Odhodki za upravno poslovodenje | 0,3 | 0,25 | –0,05 |

18 02 11 01 | Agencija za operativno upravljanje obsežnih informacijskih sistemov na področju svobode, varnosti in pravice – Prispevek k naslovoma 1 in 2 | 10,3 | 5,15 | –5,15 |

18 03 05 | Evropska mreža migracij | 8,0 | 7,5 | –0,5 |

Vmesni seštevek | Zmanjšanje | –5,7 |

Skupaj | –1,35 |

Plačila za zgornje proračunske vrstice se ne spremenijo, razen proračunskih postavk 18 01 04 14 in 18 02 11 01, za kateri se odobritve plačil zmanjšajo za enak znesek kot za obveznosti.

3.2.5 Razdelek 3b – Državljanstvo

Odobritve za prevzem obveznosti ostajajo na isti ravni kot v prvotnem predlogu proračuna, nekoliko pa so se povečale ob upoštevanju prednostnih nalog Evropskega parlamenta, ki se nanašajo na področje mladih in komunikacije:

v milijonih EUR

Proračunska vrstica | Postavka | Povečanje/zmanjšanje odobritev za prevzem obveznosti |

prvotni predlog proračuna za leto 2011 | novi predlog proračuna za leto 2011 | razlika |

15 05 06 | Posebni letni dogodki | p.m. | 4,0 | +4,0 |

15 05 55 | Mladi v akciji | 126,1 | 129,1 | +3,0 |

16 03 01 | Informacijski trgi | 12,6 | 13,58 | +0,98 |

Vmesni seštevek | Povečanje | +7,98 |

Skupaj | +7,98 |

Za ustrezne dodatne odobritve plačil je namenjeno 50 % zneska povečanja odobritev za prevzem obveznosti, razen pri proračunskem členu 15 05 06, za katerega je namenjen enak znesek plačil in obveznosti.

3.2.6 Razdelek 4 – EU kot globalni akter

Komisija predlaga nekaj namenskih povečanj, ki odražajo prednostne naloge proračunskega organa. Najpomembnejša sprememba se nanaša na Palestino, za kar je predlagan dodaten znesek 100 milijonov EUR. Zaradi teh prilagoditev bodo odobritve za prevzem obveznosti prekoračile zgornjo mejo večletnega finančnega okvira, zato Komisija predlaga, da se uporabijo sredstva instrumenta prilagodljivosti v višini 71 milijonov EUR za razdelek 4, s čimer bi se pokrile dodatne potrebe za Palestino.

Brez poseganja v uporabo splošne metodologije iz oddelka 3.1 se pri Palestini tudi odobritve plačil povečajo za 100 milijonov EUR, medtem ko pri ostalih vrsticah, ki jim je namenjeno več obveznosti, plačila ostajajo enaka kot v prvotnem predlogu proračuna. Komisija predlaga tudi, da se omejijo plačila za rezervo za nujno pomoč na 100 milijonov EUR v smislu kompromisa, o katerem se dogovarjajo v spravnem odboru.

v milijonih EUR

Proračunska vrstica | Razdelek | Povečanje/zmanjšanje odobritev za prevzem obveznosti |

prvotni predlog proračuna za leto 2011 | novi predlog proračuna za leto 2011 | razlika |

14 03 04 | Dobro upravljanje na davčnem področju | p.m. | 1,0 | +1,0 |

15 02 27 02 | Evropska fundacija za usposabljanje – Prispevek k naslovu 3 | 5,5 | 6,0 | +0,5 |

19 04 03 | Opazovanje volitev | 34,1 | 38,0 | +3,9 |

19 08 01 02 | Evropsko sosedstvo in partnerstvo – Finančna pomoč za Palestino, mirovni proces in UNRWA | 200,0 | 300,0 | +100,0 |

19 08 01 03 | Evropsko sosedstvo in partnerstvo – Finančno sodelovanje z vzhodno Evropo | 555,4 | 556,4 | +1,0 |

19 09 01 | Sodelovanje z državami v razvoju v Latinski Ameriki | 362,8 | 377,8 | +14,5 |

19 10 01 01 | Sodelovanje z državami v razvoju v Aziji | 528,8 | 543,8 | +15,0 |

21 02 01 | Varnost preskrbe s hrano | 241,8 | 243,8 | +2,0 |

21 03 01 | Nedržavni udeleženci v razvoju | 192,7 | 193,7 | +1,0 |

21 05 01 01 | Zdravje | 30,6 | 32,6 | +2,0 |

22 02 07 03 | Finančna podpora za spodbujanje gospodarskega razvoja turške ciprske skupnosti | 25,0 | 28,0 | +3,0 |

23 03 06 | Intervencije civilne zaščite v tretjih državah | 4,0 | 9,0 | +5,0 |

Vmesni seštevek | Povečanje | +148,9 |

01 03 02 | Makroekonomska pomoč | 114,9 | 104,9 | –10,0 |

19 11 03 | Evropska unija v svetu | 5,0 | 4,0 | –1,0 |

Vmesni seštevek | Zmanjšanje | –11,0 |

Skupaj | +137,9 |

3.2.7 Razdelek 5 – Uprava

Novi predlog proračuna ne vključuje odobritev za še neporavnano prilagoditev plač iz leta 2009 (1,85 %) za vse institucije, saj je treba po sodbi Sodišča z dne 24. novembra 2010 v korist Komisije počakati na sprejetje nove uredbe Sveta. Predlog spremembe proračuna bo predložen leta 2011. Do takrat je treba v razdelku 5 pustiti na voljo še dovolj veliko razliko do zgornje meje. Osnutek kompromisa, dosežen v spravnem odboru, je vseboval tudi osnutek skupne izjave, v kateri sta se obe veji proračunskega organa zavezali, da bosta hitro sprejeli spremembo proračuna, če bo Sodišče odločilo v korist zadevnega povečanja plač. Komisija meni, da je sprejetje te izjave nepogrešljiv del končnega dogovora glede proračuna za leto 2011.

Poleg tega se je zmanjšal znesek odobritev za plače in pokojnine za vse institucije v zvezi s prilagoditvijo plač za leto 2010 ob upoštevanju najnovejših ocen v višini največ 0,7 %.

Izhodišče novega predloga proračuna za Komisijo je pisni predlog spremembe št. 1/2011 (Evropska služba za zunanje delovanje), razen proračunskih vrstic xx 01 02 11 02 (Stroški za konference in sestanke) in xx 01 02 11 03 (Sestanki odborov), za katere je v duhu kompromisa manj odobritev, o čemer sta se skupno odločili obe veji proračunskega organa na svojih obravnavah.

Za ostale institucije je izhodišče novega predloga proračuna ob upoštevanju popravkov v zvezi s plačami obravnava Evropskega parlamenta, razen za Svet, za katerega se upošteva njegovo stališče po pisnemu predlogu spremembe št. 1/2011 (Evropska služba za zunanje delovanje).

Če ne štejemo Evropskega parlamenta, Sveta in Komisije je stanje v zvezi z dodatnimi delovnimi mesti v primerjavi z letom 2010 naslednje: Sodišče Evropske unije (+29), Evropski ekonomsko-socialni odbor (+11), Odbor regij (+18), Evropski varuh človekovih pravic (+1) in Evropski nadzornik za varstvo podatkov (+2).

3.3. Horizontalna vprašanja

3.3.1 Decentralizirane agencije

Prispevek EU (v odobritvah za prevzem obveznosti in odobritvah plačil) in število delovnih mest za decentralizirane agencije sta določena na ravni, kot jo predlaga Komisija v prvotnem predlogu proračuna, kakor je bil spremenjen s pisnim predlogom spremembe št. 2/2011, z naslednjimi izjemami:

- za proračunsko postavko 15 02 27 02 Evropska fundacija za usposabljanje – Prispevek k naslovu 3 v razdelku 4 je predlagano povečanje v višini 0,5 milijona EUR v obveznostih in plačilih.

- Za proračunsko postavko 11 08 05 02 Agencija Skupnosti za nadzor ribištva – Prispevek k naslovu 3 v razdelku 2 je predlagano povečanje v višini 4 milijone EUR v obveznostih.

V primerjavi s prvotnim predlogom proračuna in kakor sta se skupno odločili obe veji proračunskega organa na svojih obravnavah prvotnega predloga proračuna:

- je za Eurojust predvideno samo eno dodatno delovno mesto manj,

- odobritve za Agencijo za operativno upravljanje obsežnih informacijskih sistemov na področju svobode, varnosti in pravice se prepolovijo.

3.3.2 Izvajalske agencije

Prispevek EU (v odobritvah za prevzem obveznosti in odobritvah plačil) in število delovnih mest za izvajalske agencije sta določena na ravni, predlagani v junijskem predlogu proračuna.

3.3.3 Pilotni projekti in pripravljalni ukrepi

V novem predlogu proračuna se predlaga obsežni sveženj 46 pilotnih projektov in pripravljalnih ukrepov v celotnem znesku 72,7 milijona EUR v odobritvah za prevzem obveznosti. To vključuje vse pilotne projekte in pripravljalne ukrepe, ki so jih predlagali Evropski parlament, Svet in Komisija.

Če je pilotni projekt ali pripravljalni ukrep zajet v obstoječi pravni podlagi, lahko Komisija zadevni ukrep izvede na podlagi ustrezne pravne podlage in med letom predlaga prerazporeditev odobritev v ustrezno proračunsko vrstico.

Odobritve plačil za vse nove pilotne projekte in pripravljalne ukrepe se določijo v višini največ 50 % ustreznih obveznosti. Prvotni predlagani znesek se sprejme, če je nižji od zneska 50 % obveznosti. Pri že obstoječih pilotnih projektih ali pripravljalnih ukrepih, ki se bodo podaljšali še v leto 2011, se sprejme znesek plačil, kot je določen v prvotnem predlogu proračuna.

Nov pripravljalni ukrep o „podpori EU mediaciji“ se prenese v proračunsko postavko 2 2 3 8 v oddelku X – Evropska služba za zunanje delovanje.

3.3.4 Proračunske opombe

Razen dodatnih opomb za vrstico XX 01 02 11 je bilo sprejeto soglasje o vseh spremembah besedila, ki sta jih predlagala Evropski parlament in Svet v svojih obravnavah, pri čemer se razume, da ne morejo spremeniti ali razširiti področja uporabe obstoječe pravne podlage.

3.3.5 Nove proračunske vrstice

Proračunska nomenklatura, kot jo predlaga Komisija v prvotnem predlogu proračuna in v treh pisnih predlogih spremembe, ostaja nespremenjena. Poleg tega so predlagane nove proračunske vrstice za sveženj pilotnih projektov in pripravljalnih ukrepov.

Spremeni se tudi prvotna nomenklatura SZVP, in sicer z naslednjimi vrsticami:

- 19 03 01 01 – Nadzorna misija v Gruziji

- 19 03 01 02 – EULEX Kosovo

- 19 03 01 03 – EUPOL Afganistan

- 19 03 01 04 – Druge misije spremljanja in izvajanja mirovnih in varnostnih procesov.

3.3.6 Rezerve

V skladu s členom 43(1) finančne uredbe se rezerve oblikujejo zlasti za proračunske vrstice, za katere pravna podlaga še ni sprejeta.

4. Sklepne opombe

S predložitvijo novega predloga proračuna za leto 2011, ki vključuje elemente kompromisa, doseženega v spravnem odboru, Komisija ustvarja pogoje za hitro sprejetje proračuna za leto 2011, ne da bi bilo potrebno dodatno spravno obdobje.

Pravočasno sprejetje in začetek veljavnosti proračuna za leto 2011 je ključno za zagotovitev pravilnega izvajanja politik in programov Evropske unije. Komisija bo naredila vse, kar je v njeni moči, da bi dosegla ta cilj.

5. Predlog proračuna za leto 2011 po razdelkih finančnega okvira

5.1 Predlog proračuna za leto 2011 po razdelkih finančnega okvira (agregat)

Razdelek | Proračun | Finančni okvir | Novi predlog proračuna | Razlika | Razlika |

2010 (1) | 2011 | 2011 | 2011/2010 | 2011–2010 |

(1) | (2) | (3) | (3/1) | (3–1) |

v EUR | v EUR | v EUR | v % | v EUR |

[pic]

5.2 Predlog proračuna za leto 2011 po razdelkih finančnega okvira (podrobno)

Razdelek | Proračun | Finančni okvir | Novi predlog proračuna | Razlika | Razlika |

2010 (1) | 2011 | 2011 | 2011/2010 | 2011–2010 |

(1) | (2) | (3) | (3/1) | (3–1) |

v EUR | v EUR | v EUR | v % | v EUR |

[1] UL L 248, 16.9.2002, str. 1.

[2] COM(2010) 300, 15.6.2010.

[3] SEC(2010) 1064, 15.9.2010.

[4] SEC(2010) 1199, 11.10.2010.

[5] COM(2010) 601, 20.10.2010.

[6] COM(2010) 300, 15.6.2010.

[7] Pri razliki do zgornje meje v podrazdelku 1a se ne upoštevajo odobritve, povezane z Evropskim skladom za prilagoditev globalizaciji (500 milijonov EUR).

[8] Pri razliki do zgornje meje v razdelku 4 se ne upoštevajo odobritve, povezane z rezervo za nujno pomoč (253,9 milijona EUR).

[9] Za izračun razlike do zgornje meje v razdelku 5 se upošteva opomba (1) k finančnemu okviru za obdobje 2007–2013, in sicer za znesek v višini 82 milijonov EUR pri prispevkih osebja za pokojninsko shemo. Raven odhodkov v letu 2011, ki se upoštevajo za druge institucije, temelji na najnovejših razpoložljivih ocenah.

[10] SEC(2010) 1064, 15.9.2010.

[11] SEC(2010) 1199, 11.10.2010.

[12] COM(2010) 601, 20.10.2010.